Document ID: 32007R0568

ΚΑΝΟΝΙΣΜΌΣ (ΕΚ) αριθ. 568/2007 ΤΗΣ ΕΠΙΤΡΟΠΉΣ
της 24ης Μαΐου 2007
για τροποποίηση του κανονισμού (ΕΚ) αριθ. 996/97 για το άνοιγμα και τον τρόπο διαχείρισης κοινοτικής δασμολογικής ποσόστωσης εισαγωγής για το κατεψυγμένο διάφραγμα βοοειδών που υπάγεται στον κωδικό ΣΟ 0206 29 91
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος (1), και ιδίως το άρθρο 32 παράγραφος 1 πρώτο εδάφιο,
Εκτιμώντας τα ακόλουθα:
(1)
Ο κανονισμός (ΕΚ) αριθ. 996/97 της Επιτροπής (2) προβλέπει, σε πολυετή βάση, το άνοιγμα και τον τρόπο διαχείρισης δασμολογικής ποσόστωσης εισαγωγής για το κατεψυγμένο διάφραγμα βοοειδών που υπάγεται στον κωδικό ΣΟ 0206 29 91.
(2)
Ο κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (3) εφαρμόζεται στα πιστοποιητικά εισαγωγής για τις περιόδους δασμολογικής ποσόστωσης εισαγωγής που αρχίζουν από την 1η Ιανουαρίου 2007.
(3)
Για τις ποσότητες οι οποίες κατάγονται και προέρχονται από την Αργεντινή, όπως αναφέρεται στο άρθρο 1 παράγραφος 3 στοιχείο α) του κανονισμού (ΕΚ) αριθ. 996/97, οι διατάξεις του κεφαλαίου III του κανονισμού (ΕΚ) αριθ. 1301/2006 εφαρμόζονται από την 1η Ιουλίου 2007 στα πιστοποιητικά εισαγωγής που εκδίδονται σύμφωνα με τον κανονισμό (ΕΚ) αριθ. 996/97, με την επιφύλαξη συμπληρωματικών όρων που ορίζονται στον εν λόγω κανονισμό.
(4)
Για τις ποσότητες που κατάγονται και προέρχονται από τρίτες χώρες εκτός από την Αργεντινή, όπως αναφέρεται στο άρθρο 1 παράγραφος 3 στοιχείο β) του κανονισμού (ΕΚ) αριθ. 996/97, εφαρμόζονται οι διατάξεις του κανονισμού (ΕΚ) αριθ. 1301/2006 όσον αφορά τις αιτήσεις πιστοποιητικών εισαγωγής, το καθεστώς των αιτούντων και την έκδοση πιστοποιητικών. Τα κεφάλαια I και II του κανονισμού (ΕΚ) αριθ. 1301/2006 εφαρμόζονται συνεπώς από την 1η Ιουλίου 2007, στα πιστοποιητικά εισαγωγής που εκδίδονται για τις εν λόγω ποσότητες σύμφωνα με τον κανονισμό (ΕΚ) αριθ. 996/97, με την επιφύλαξη συμπληρωματικών όρων που ορίζονται στον εν λόγω κανονισμό.
(5)
Είναι αναγκαίο να ευθυγραμμιστούν οι διατάξεις του κανονισμού (ΕΚ) αριθ. 996/97 με εκείνες του κανονισμού (ΕΚ) αριθ. 1301/2006, εφόσον κρίνεται αναγκαίο. Ο εν λόγω κανονισμός, ιδίως, περιορίζει την περίοδο ισχύος των πιστοποιητικών στην τελευταία ημέρα της περιόδου δασμολογικής ποσόστωσης εισαγωγής.
(6)
Ως εκ τούτου, ο κανονισμός (ΕΚ) αριθ. 996/97 πρέπει να τροποποιηθεί αναλόγως.
(7)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 996/97 τροποποιείται ως εξής:
1)
Το άρθρο 1 τροποποιείται ως εξής:
α)
η παράγραφος 1 αντικαθίσταται από το ακόλουθο κείμενο:
«1. Ανοίγεται, σε πολυετή βάση, κοινοτική δασμολογική ποσόστωση εισαγωγής για το κατεψυγμένο διάφραγμα βοοειδών του κωδικού ΣΟ 0206 29 91, συνολικής ποσότητας 1 500 τόνων ετησίως, για περιόδους που διαρκούν από την 1η Ιουλίου ενός έτους έως τις 30 Ιουνίου του επόμενου, οι οποίες στο εξής καλούνται “περίοδοι δασμολογικής ποσόστωσης εισαγωγής”.
Η ποσόστωση αυτή φέρει τον αριθμό 09.4020.»·
β)
προστίθεται η ακόλουθη παράγραφος 6:
«6. Για το καθεστώς εισαγωγής που αναφέρεται στην παράγραφο 3 στοιχείο α) του παρόντος άρθρου, εφαρμόζονται οι διατάξεις του κανονισμού (ΕΚ) αριθ. 1445/95, του κανονισμού (ΕΚ) αριθ. 1291/2000 της Επιτροπής (4) και του κεφαλαίου ΙΙΙ του κανονισμού αριθ. 1301/2006 της Επιτροπής (5), πλην αντιθέτων διατάξεων του παρόντος κανονισμού.
Για το καθεστώς εισαγωγής που αναφέρεται στην παράγραφο 3 στοιχείο β) του παρόντος άρθρου, εφαρμόζονται οι διατάξεις των κανονισμών (ΕΚ) αριθ. 1445/95, (ΕΚ) αριθ. 1291/2000 και (ΕΚ) αριθ. 1301/2006, πλην αντιθέτων διατάξεων του παρόντος κανονισμού.
2)
Το άρθρο 2 τροποποιείται ως εξής:
α)
η παράγραφος 1 διαγράφεται·
β)
στην παράγραφο 2, το στοιχείο α) αντικαθίσταται από το ακόλουθο κείμενο:
«α)
στη θέση 8, την ένδειξη της χώρας καταγωγής και, για τις εισαγωγές των ποσοτήτων που αναφέρονται στο άρθρο 1 παράγραφος 3 στοιχείο α), σημειώνεται το τετραγωνίδιο “ναι”»·
γ)
η παράγραφος 3 διαγράφεται.
3)
Στο άρθρο 5 παράγραφος 2, διαγράφεται το δεύτερο εδάφιο.
4)
Το άρθρο 7 αντικαθίσταται από το ακόλουθο κείμενο:
«Άρθρο 7
Για να είναι επιλέξιμη για το καθεστώς εισαγωγής που αναφέρεται στο άρθρο 1 παράγραφος 3 στοιχείο β), η αίτηση πιστοποιητικού που έχει υποβληθεί από τον αιτούντα μπορεί να αφορά ποσότητα 80 τόνων κατ’ ανώτατο όριο».
5)
Το άρθρο 8 αντικαθίσταται από το ακόλουθο κείμενο:
«Άρθρο 8
1. Οι αιτήσεις πιστοποιητικών που αναφέρονται στο άρθρο 7 υποβάλλονται μόνο κατά τις δέκα πρώτες ημέρες κάθε περιόδου δασμολογικής ποσόστωσης εισαγωγής.
2. Το αργότερο έως 16:00, ώρα Βρυξελλών, κατά την έβδομη εργάσιμη ημέρα μετά το τέλος της περιόδου υποβολής των αιτήσεων, τα κράτη μέλη κοινοποιούν στην Επιτροπή τη συνολική ποσότητα ανά χώρα καταγωγής που αφορούν οι αιτήσεις.
3. Τα πιστοποιητικά εισαγωγής εκδίδονται από την έβδομη έως και την δέκατη έκτη εργάσιμη ημέρα το αργότερο μετά το τέλος της περιόδου των ανακοινώσεων που αναφέρεται στην παράγραφο 2».
6)
Το άρθρο 9 διαγράφεται.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιουλίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Μαΐου 2007.

Labels: 3
17
5